stanford-oval/wikipedia huggingface dataset:
Ramil Quliyev

| Mitalit | Mitalit | Mitalit |  |
| --- | --- | --- | --- |
|  Ramil Quliyev Lontoon MM-kilpailuissa vuonna 2017. |  Ramil Quliyev Lontoon MM-kilpailuissa vuonna 2017. |  Ramil Quliyev Lontoon MM-kilpailuissa vuonna 2017. |  |
Miesten yleisurheilu
Maa:   Azerbaidžan
| Universiadit  | Universiadit  | Universiadit  |  |
|  Kultaa | Belgrad 2009 | 200 m |  |
Maa:   Turkki
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2017 | 200 m |  |
| EM-kilpailut  | EM-kilpailut  | EM-kilpailut  |  |
|  Kultaa | Berliini 2018 | 200 m |  |
|  Hopeaa | Amsterdam 2016 | 200 m |  |
|  Hopeaa | Berliini 2018 | 4 × 100 m |  |
| Universiadit  | Universiadit  | Universiadit  |  |
|  Pronssia | Gwanju 2015 | 100 m |  |
|  Pronssia | Gwanju 2015 | 200 m |  |
Ramil Quliyev (turk. Ramil Guliyev; s. 29. toukokuuta 1990 Baku) on azerbaidžanilainen, nykyään Turkkia edustava pikajuoksija.
Nuorten arvokilpailuissa Quliyev on sijoittunut 200 metrillä hopealle alle 18-vuotiaiden MM-kilpailuissa Ostravassa 2007 (ajalla 20,72 s) ja viidenneksi alle 20-vuotiaiden MM-kilpailuissa Bydgoszczissa 2008 (21,00).
Valencian MM-hallikilpailuissa 2008 hän karsiutui 60 metrillä alkuerissä. Pekingin olympialaisissa 2008 hän karsiutui 200 metrillä puolivälierissä ajalla 20,66. Sisäratojen EM-kilpailuissa Torinossa 2009 Quliyev sijoittui 60 metrin juoksussa seitsemänneksi ajalla 6,67 s.
Kesäuniversiadeissa 2009 hän voitti 200 metriä. Alle 20-vuotiaiden EM-kilpailuissa 2009 hän voitti 200 metriä kisaennätyksellä 20,33 s ja sijoittui 100 metrillä toiseksi ajalla 10,16. Berliinin MM-kilpailuissa 2009 hän sijoittui 200 metrillä seitsemänneksi ajalla 20,61 s.
Quliyev sai vuonna 2011 Turkin kansalaisuuden. Hänen mukaansa myös Venäjä ja Qatar olivat tarjonneet hänelle kansalaisuutta.
Quliyev saavutti Välimeren kilpailuissa 2013 hopeaa 100 ja 200 metrillä. Hän sijoittui 200 metrillä kuudenneksi sekä Zürichin EM-kilpailuissa 2014 että Pekingin MM-kilpailuissa 2015. Gwanjun universiadeissa 2015 hän sai pronssia 100 ja 200 metrillä. Quliyev saavutti Amsterdamin EM-kilpailuissa 2016 hopeaa 200 metrillä ajalla 20,51 ja sijoittui 100 metrillä kuudenneksi. Rio de Janeiron olympialaisissa hän oli 200 metrillä kahdeksas.
6. kesäkuuta 2017 Quliyev alitti 100 metrillä 10 sekunnin rajan juostuaan 9,97 s. Hän voitti Lontoossa 2017 maailmanmestaruuden 200 metrillä ajalla 20,09. Hän voitti Välimeren kilpailuissa 2018 kultaa 200 metrillä ja hopeaa 4 × 100  metrin viestissä. Hän voitti saman vuoden Berliinin EM-kilpailuissa kultaa 200 metrillä Turkin ennätysajalla 19,76. Pikaviestissä hän juoksi ankkuriosuuden Turkin hopeajoukkueessa.  Dohan MM-kilpailuissa 2019 hän sijoittui 200 metrillä viidenneksi. Vuodelle 2021 siirretyissä Tokion olympialaisissa hän karsiutui 200 metrin välierissä.
Quliyev saavutti Välimeren kilpailuissa 2022 kultaa 200 ja hopeaa 100 metrillä. Saman vuoden Münchenin EM-kilpailuissa hän keskeytti 200 metrin finaalijuoksun. Budapestin MM-kilpailuissa 2023 hän karsiutui 200 metrin alkuerissä.
Henkilökohtaiset ennätykset

100 m: 9,97 (2017)
200 m: 19,76 (2018)
60 m: 6,58 (2012)
200 m: 21,05 (2012)
Nostolava-auto Jalo & Jalo

| Nostolava-auto Jalo & Jalo Oy |
| --- | --- |
Yritysmuoto:  osakeyhtiö
Perustettu:  1999
Kotipaikka:  Turku, Suomi
Toimiala:  Rakennuskonevuokraus
Tuotteet:  nostolavat
Liikevaihto:  3,7 milj. (2016)
Liikevoitto:  422 000 (2016)
Henkilöstö:  35
Omistaja:  Kari, Sami ja Toni Jalo
Kotisivu:  www.jalojalo.fi
Infobox OKVirheellinen NIMI-arvo: 
Nostolava-auto Jalo & Jalo Oy on suomalainen perheyritys, joka vuokraa nostolava-autoja ja henkilönostimia. Yritys toimii Suomessa, Pohjoismaissa ja Baltiassa. Päätoimipisteet sijaitsevat Turussa, Espoossa ja Jyväskylässä, ja kalustoa on myös Vaasassa, Kuopiossa ja Keminmaalla.
Vuonna 1972 Turussa perustetun yrityksen omistavat Kari Jalo ja hänen poikansa Sami ja Toni. He kaikki työskentelevät yrityksessä. Yritys työllisti vuonna 2017 noin 35 henkilöä, ja sen kalusto käsitti yli 50 nostolava-autoa sekä noin 120 pienempää henkilönostinta.
Jalo & Jalo on laajentunut 2010-luvulla yritysostoin. Vuonna 2012 se osti Ristosakari Oy:n liiketoiminnat, mikä laajensi yrityksen henkilönostin- ja kuukulkijakalustoa. Vuonna 2014 Jalo & Jalo osti enemmistön jyväskyläläisestä Kymppinostot Oy:stä. Vuonna 2015 se osti torniolaisen, myös Ruotsissa toimineen Havator Groupin nostolava-autobisneksen. Vuonna 2017 Jalo & Jalo osti helsinkiläiseltä Janneniskalta 34–80 metriin yltäviä nostokoneita ja toimii nyt myös Ruotsin markkinoilla.
Reino Rossi

Reino Rossi vuonna 1951.
Taru Reino Kai Rossi (19. marraskuuta 1919 Helsinki – 8. maaliskuuta 1985 Helsinki) oli suomalainen taloustieteilijä, teollisuus- ja pankkimies.
Rossi väitteli Helsingin yliopistossa filosofian tohtoriksi vuonna 1952 tutkielmalla Suomen Pankin korkopolitiikka vuosina 1914–1938, jonka hän oli laatinut työskennellessään tutkijana Suomen Pankissa. Rossi oli pankin johtokunnan jäsen vuodesta 1958, Helsingin Kauppakorkeakoulun kansantaloustieteen professori 1957–1958 ja Kansallis-Osake-Pankin hallintoneuvoston puheenjohtaja vuodesta 1975. Lisäksi Rossi toimi Suomen Sokeri Oy:n pääjohtajana 1970–1980. Hän oli II ulkoasiainministeri 1971–1972 Auran toisessa hallituksessa.
Rossille myönnettiin ministerin arvo vuonna 1974, ja hänet vihittiin kauppatieteen kunniatohtoriksi 1976.
Aiheesta muualla

Rossi, Reino hakuteoksessa Uppslagsverket Finland (2012). (ruotsiksi)
Remi Elie

| Remi Elie |
| --- | --- |

Henkilötiedot
Syntynyt: 16. huhtikuuta 1995 (ikä 29) Green Valley, Ontario, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  185 cm
Paino:  98 kg
Seura
Seura:  Linköping HC
Sarja:  SHL
Pelaajaura
Pääsarjaura:  2015–
Aik. seurat:  London Knights (OHL) Belleville Bulls (OHL) Erie Otters (OHL) Texas Stars (AHL) Dallas Stars (NHL) Buffalo Sabres (NHL) Rochester Americans (AHL) Tampa Bay Lightning (NHL) Syracuse Crunch (AHL) Färjestad BK (SHL)
NHL-varaus:  40. varaus, 2013 Dallas Stars
Remi Elie (s. 16. huhtikuuta 1995 Green Valley, Ontario, Kanada) on kanadalainen jääkiekkoilija, joka pelaa Ruotsin pääsarjassa SHL-joukkue Linköping HC:ssa. Hän on pelipaikaltaan vasen laitahyökkääjä. Elie on Dallas Starsin toisen kierroksen varaus vuodelta 2013.
Ura

Elie varattiin OHL-seura London Knightsiin 91. pelaajana vuoden 2011 varaustilaisuudessa. Hän siirtyi Knightsiin kaudeksi 2012–2013. Tulokaskaudellaan Elie pelasi 65 runkosarjaottelua tehoin 7+10=17. 21 pudotuspeliottelussa syntyi neljä maalia ja neljä syöttöpistettä. Knights juhli kauden päätteeksi OHL:n mestaruutta ja pääsi osallistumaan Memorial Cupiin, jonka viidessä ottelussa Elie sai yhden syöttöpisteen. Kesän varaustilaisuudessa Dallas Stars varasi Elien toisella kierroksella 40. pelaajana.
Kauden 2013–2014 Elie aloitti Knightsissa pelaten kuusi ottelua ennen kuin hänet kaupattiin Belleville Bullsiin. Bullsissa Elie pelasi 61 ottelua tehoin 28+37=65 ja oli joukkueen sisäisen maali- ja pistepörssin ykkönen. Kauden 2014–2015 Elie aloitti Bullsissa, josta hänet jälleen kaupattiin kesken kauden. Tammikuun alussa 2015 Elie siirtyi Erie Ottersiin. Yhteensä hän pelasi molempien joukkueiden paidoissa 63 runkosarjaottelua tehoin 30+46=76. Pudotuspeleissä Elie teki 20 ottelussa 4+20=24 tehopistettä.
Syyskuussa 2014 Elie solmi hänet varanneen Dallas Starsin kanssa kolmivuotisen tulokassopimuksen. Ammattilaistasolla hän teki debyyttinsä kaudella 2015–2016 Starsin AHL-farmiseura Texas Starsissa. Tulokaskaudellaan Elie teki 64 ottelussa tehot 6+11=17. Seuraavalla kaudella Elie pääsi debytoimaan NHL:ssä hänen pelatessa ottelussa Florida Panthersia vastaan 4. maaliskuuta 2017. Hän sai ottelussa jääaikaa 15.29 minuuttia. Elie pelasi kauden 2016–2017 aikana yhteensä 18 NHL-ottelua tehoin 1+6=7.
Elie osallistui Dallasin kautta 2017–2018 edeltäneelle harjoitusleirille, josta hänet kuitenkin lähetettiin aloittamaan kautta AHL:ssä. Hän pelasi Texasissa kaksi ottelua ennen kuin hänet nostettiin takaisin NHL-kokoonpanoon.
Pugetinsalmi

| Pugetinsalmi> Puget Sound |
| --- | --- |
 Pugetinsalmi vuoden 2018 satelliittikuvassa
Koordinaatit:  47.6°N, 122.4°W
Sijainti:  Washington
Valtio:  Yhdysvallat
Merialue:  Salishinmeri, Tyynimeri
Pinta-ala:  2 632 km²
Suurin syvyys:  286 m
Keskisyvyys:  70 m
Pugetinsalmi tai Pugetinlahti (engl. Puget Sound) on Yhdysvaltain Washingtonin osavaltion luoteisosassa sijaitseva Tyynenmeren lahti. Juan de Fucan salmen itäkärjen eteläpuolella levittäytyvä noin 160 kilometriä pitkä merenlahti on osa Pohjois-Amerikan luoteisrannikon Salishinmereksi kutsuttua Tyynenmeren reunamerta. Lahden ympäristön jokilaaksoissa harjoitetaan metsäteollisuutta ja maanviljelyä, ja lahden rannalla on useita suojaisia luonnonsatamia, joiden äärelle on muodostunut kaupunkeja, kuten Seattle ja Tacoma.
Maantiede

Pugetinsalmi on noin 161 kilometriä pitkä monihaarainen, kapea ja syvä merenlahti, jota on luonnehdittu vuonoksikin. Se sijaitsee Yhdysvaltain luoteisrannikolla Washingtonin osavaltion pohjoisosassa Juan de Fucan salmen itäpäädystä etelään Georgiansalmea vastapäätä; nämä kolme vesialuetta muodostavat Salishinmeren. Pugetinsalmen kaksijakoinen pohjoisosa jakautuu itäiseen Whidbey Basinin vesialueeseen ja läntiseen Admiralty Inletin vesialueeseen, josta haarautuu lounaaseen pitkä ja kapea Hood Canalin vuono. Pugetinsalmessa on lukuisia saaria, joista merkittävimpiä on noin 65 kilometriä pitkä Whidbey Island, joka on yksi Yhdysvaltain suurimmista saarista.
Pugetinsalmi on suuremman Kaskadivuorten ja Rannikkovuorten väliin muodostuvan yli 560 kilometriä pitkän laakson merenalainen osa. Laakson eteläosa muodostaa Willamettejoen jokilaakson. Pugetinsalmeen laskee 19 merkittävää jokea. Näistä suurimpia ovat Duwamishjoki, Skagitjoki ja Snohomishjoki.
Geologia

Nykyinen Pugetinsalmi syntyi kvartäärikauden mannerjäätiköiden kuluttaessa vuoristojen välistä laaksoa. Alueen maaperä koostuu lähes kokonaan viimeisen kahden miljoonan vuoden toistuvien jäätiköitymisten tuomasta moreenista ja jäätikköjokikerrostumista. Nuorimmat jäätikön muodostamat kerrostumat Pugetinsalmen ympäristössä ovat noin 15 000 vuotta vanhoja. Paikoin paljastuva kallioperä on alueella vaihtelevasti tertiäärikauden tulivuorenpurkausten laavavirtauksista muodostunutta vulkaniittia tai sedimenttikiviä.
Hydrologia

Hydrologialtaan Pugetinsalmi on suolavetinen estuaari, johon laskee useita jokia. Näiden jokien yhteenlasketuksi keskivirtaamaksi on arvioitu 1 174 kuutiometriä sekunnissa. Merenlahden veden keskimääräinen suolapitoisuus on 28,5 ppt, kun taas ympäröivän Tyynenmeren vesien suolapitoisuus on noin 34 ppt. Vesialueen pinta-ala on noin 2 632 neliökilometriä, veden keskisyvyys on noin 70 metriä, ja suurin syvyys 286 metriä. Pugetinsalmessa on noin 168 kuutiokilometriä vettä.
Pugetinsalmessa esiintyy huomattavaa vuorovesivaihtelua, joka yltää joissakin merenlahden osissa neljään metriin. Vuorovedet ovat voimakkaimpia lahden eteläkärjen pohjukassa, mihin ne saapuvat tuntia tai kahta myöhemmin kuin lahden suulle. Vuorovesi myös aiheuttaa alueen vesiin voimakkaita virtauksia, jotka saavuttavat 3,4 m/s nopeuden Tacoma Narrowsin salmessa ja 3,8 m/s nopeuden Deception Passin salmessa.
Syvän Pugetinsalmen vesi on kerrostunutta: vähäsuolaisempi ja lämpimämpi pintavesi sekä suolaisempi ja kylmempi alusvesi muodostavat omat kerroksensa, jotka sekoittuvat lahden pohjukoissa ja kapeikoissa vuorovesien vaikutuksesta. Pintavesi virtaa hiljalleen lahteen laskevista joista merelle päin ja alusvesi mereltä sisämaata kohti. Alusvedessä on pintavettä vähemmän happea, mutta enemmän ravinteita; siksi kasviplankton menestyy erityisen hyvin niillä paikoilla, joissa alusvesi nousee pintaan.
Luonto ja ympäristö

Pugetinsalmen luonto on monimuotoista. Merenlahden ympäristössä on monentyyppisten mereisten elinympäristöjen lisäksi monenlaisia kosteikkoja ja metsiä.
Pugetinsalmen vesissä elää yli 3 000 lajia selkärangattomia eläimiä, kuten simpukoita, mustekaloja, merisiilejä, taskurapuja ja meritähtiä. Merenlahden vesistä tunnetaan yli 200 erilaista merikalaa, joihin kuuluvat piikkihai ja tyynenmerenturska sekä useat lohet, sillit ja punasimput. Alueella elää myös satoja lintulajeja, joihin kuuluvat amerikanjääkuikka, pikkutelkkä, sarvikiisla, tundrasirri, tyynenmerenriskilä, töyhtölunni, valkopäämerikotka ja virta-alli sekä useat merimetsot, mustalinnut ja uikut. Vesialueen merinisäkkäisiin kuuluvat harmaavalas, miekkavalas, ryhävalas, merisaukko, kalifornianmerileijona ja kirjohylje. Pugetinsalmen vesistä tunnetaan kymmeniä lajeja suuria Laminariales-ruskoleviä (engl. kelp), joiden kasvustot tarjoavat sekä suojaa kaloille, linnuille ja merisaukoille että ravintoa erityisesti merisiileille. Meriajokkaan muodostamat vedenalaiset niityt toimivat sillien kutupaikkana ja vesilintujen ravinnonlähteenä.
Pugetinsalmen rannoilla ja saarilla kasvaa enimmäkseen ainavihantaa havumetsää, jonka valtapuulajeja ovat jättituija, lännendouglaskuusi ja lännenhemlokki. Kuivemmilla paikoilla yleisiä puita ovat keltamänty, kalifornianmansikkapuu, oregoninkanukka ja oregoninvalkotammi. Pugetinsalmen saarten etelärinteiden kasvillisuus on usein ruohostomaata, jolla kasvaa myös hajanaisesti puita. Alueen metsien tyypillisiä maanisäkkäitä ovat kojootti, minkki, pesukarhu ja muulipeura.
Ihminen

Pugetinsalmen ympäristössä asuu yli neljä miljoonaa ihmistä, ja lahden rannoilla on useita suuria kaupunkeja, kuten Seattle, Everett, Olympia ja Tacoma. Monet alueen elinkeinoista ovat riippuvaisia lahdesta ja sen luonnonvaroista.
Ihminen > Historia

Pugetinsalmen äärellä on perinteisesti asunut useita Pohjois-Amerikan luoteisrannikon alkuperäiskansoja, kuten suquamishit, duwamishit ja snoqualmiet. Eurooppalaiset tutkimusmatkailijat kartoittivat aluetta ensi kertaa 1700-luvulla. Aiemmin paikallisella salish-kielellä nimellä Whulge tunnettu merenlahti sai englanninkielisen nimensä vuonna 1792, kun brittiläinen laivastoupseeri George Vancouver nimesi sen luutnanttinsa Peter Puget’n mukaan. Eurooppalaiset alkoivat asuttaa seutua 1800-luvun puolessavälissä.
Ihminen > Talous

Monet merenlahden ympäristön elinkeinot pohjautuvat lahteen ja sen luonnonvaroihin. Alueella harjoitetaan kalastusta, ja Washingtonin osavaltio on yksi Yhdysvaltain suurimmista äyriäisten ja nilviäisten tuottajista. Se tunnetaan erityisesti Pugetinsalmen Cancer magister -taskuravuista ja Geoduck-simpukoista. Alue houkuttelee myös vuosittain satojatuhansia matkailijoita, joista monet veneilevät, melovat, kalastavat tai katselevat valaita merenlahden vesillä.
Ihminen > Liikenne

Pugetinsalmi on tärkeä meriliikenneväylä. Sen rannoilla sijaitsee useita merkittäviä satamia, kuten Seattle, Anacortes, Everett, Olympia ja Tacoma. Matkustajaliikennettä Pugetinsalmen vesillä järjestää Washingtonin osavaltion lauttapalvelu Washington State Ferries.
Ympäristöongelmat

Ihmisen toiminta on vahingoittanut alueen meriluontoa, ja suuri osa ympäristön luontaisista metsistä on kaadettu. Alueen vedet ovat rehevöityneet ihmisen toiminnan seurauksena maatalouden typpipitoisten lannoitteiden ja karjan lannan valuessa merenlahteen sadeveden mukana. Rehevöityminen aiheuttaa suuria leväkukintoja, jotka kuoltuaan vajoavat pohjaan, jolloin niitä hajottavat mikrobit kuluttavat veden happea ja aiheuttavat happikatoa.
Alueen vesissä on paikoin havaittu huomattavia määriä asutuksen ja teollisuuden luontoon päästämiä kemikaaleja sekä bakteereita, jotka ovat peräisin ihmisten ja maatalouseläinten ulosteesta, jota päätyy lahden veteen sekä veneistä että rikkinäisistä ja ylivuotavista jätevesijärjestelmistä. Myös ilmastonmuutoksen mukanaan tuomat veden happamoituminen ja merenpinnan nousu saattavat tuhota lahden meriluontoa ja sen rannoilla sijaitsevia vuorovesikosteikkoja ja makeanveden kosteikkoja.
Huomioita

↑  Pugetinsalmi on suomenkielisessä mediassa yleisempi nimitys kuin Pugetinlahti, vaikka vesialue on maantieteellisesti lahti ja estuaari eikä salmi.
Pugetinsalmen eri vesialueet kartalla
Deception Passin kapea salmi
Pycnopodia helianthoides -meritähti Kitsapin niemimaalla
Näkymä Seattlen kaupunkiin Pugetinsalmen vesiltä
Matkustajalautta MV Tacoma saapuu Seattleen.
Qatar Stars League

| Qatar Stars League |
| --- | --- |

Laji:  Jalkapallo
Maa(t):   Qatar
Perustettu:  1963
Toimitusjohtaja:   Ulrich Linke
Joukkueita:  12
Hallitseva mestari:  Al-Rayyan SC
Eniten mestaruuksia:  Al-Sadd (13)
Alempi taso:  Qatarin 1. divisioona
Sivusto:  qfa.com.qa
Qatar Stars League on Qatarin jalkapallosarjojen korkein sarjataso. Siinä on kaudesta 2009/2010 lähtien pelannut 12 joukkuetta. Jokainen joukkue kohtaa toisensa kahdesti, jolloin otteluita kertyy joukkuetta kohden 22. Aikaisemmin sarjassa pelasi 9 joukkuetta, jotka kohtasivat toisensa kaksi kertaa ja kausina 2002/2003 ja 2003/2004 kymmenen joukkuetta kohtasivat toisensa myös kaksi kertaa kunnes kaudesta 2004/2005 lähtien joukkueet ovat kohdanneet toisensa kolmesti kauden aikana. Kauden päätteeksi sarjan viimeinen joukkue putoaa toiseen divisionaan. Toisesta divisionaasta ei voi pudota alemmaksi, sillä Qatarissa on vain kaksi sarjatasoa, joista pääsarja on ainut ammattilaissarja. Historian saatossa menestyksekkäin joukkue on ollut Al-Sadd 13 mestaruudellaan.
Joukkueet kaudella 2011–12

Al-Ahli
Al-Arabi SC
Al-Gharrafa
Al-Jaish
Al-Kharitiyath SC
Al-Khor SC
Al-Rayyan SC
Al-Sadd
Al-Wakrah
Lekhwiya FC
Qatar SC
Umm-Salal SC
Mestarit

| 0 | 1 | 2 | 3 |
| --- | --- | --- | --- |
|  1963–64 - Al-Maref  1964–65 - Al-Maref  1965–66 - Al-Maref  1966–67 - Al-Oruba  1967–68 - Al-Oruba  1968–69 - Al-Oruba  1969–70 - Al-Oruba  1970–71 - Al-Oruba  1971–72 - Al-Sadd  1972–73 - Al-Esteqlal  1973–74 - Al-Sadd  1974–75 - ei mestaria  1975–76 - Al-Rayyan SC  1976–77 - Al-Esteqlal  1977–78 - Al-Rayyan SC  1978–79 - Al-Sadd  |  1979–80 - Al-Sadd  1980–81 - Al-Sadd  1981–82 - Al-Rayyan SC  1982–83 - Al-Arabi SC  1983–84 - Al-Rayyan SC  1984–85 - Al-Arabi  1985–86 - Al-Rayyan SC  1986–87 - Al-Sadd  1987–88 - Al-Sadd  1988–89 - Al-Sadd  1989–90 - Al-Rayyan SC  1990–91 - Al-Arabi  1991–92 - Al-Ittihad Doha  1992–93 - Al-Arabi  1993–94 - Al-Arabi  1994–95 - Al-Rayyan SC  |  1995–96 - Al-Arabi  1996–97 - Al-Arabi SC  1997–98 - Al-Ittihad Doha  1998–99 - Al-Wakrah  1999–00 - Al-Sadd  2000–01 - Al-Wakrah  2001–02 - Al-Ittihad Doha  2002–03 - Qatar SC  2003–04 - Al-Sadd  2004–05 - Al-Gharrafa  2005–06 - Al-Sadd  2006–07 - Al-Sadd  2007–08 - Al-Gharrafa  2008–09 - Al-Gharrafa  2009–10 - Al-Gharrafa  2010–11 - Lekhwiya FC  |  2011–12 - Lekhwiya FC  2012–13 - Al-Sadd  2013–14 - Lekhwiya FC  2014–15 - Lekhwiya FC  2015–16 - Al-Rayyan SC  2016–17 -  |
Eniten mestaruuksia

| Joukkue | Mestaruudet | Mestaruus vuodet |
| --- | --- | --- |
| Al-Sadd | 13 | 1972, 1974, 1979, 1980, 1981, 1982, 1988, 1989, 1990, 2001, 2006, 2007, 2013 |
| Qatar SC | 8 | 1967, 1968, 1969, 1970, 1971 1973, 1977, 2003 |
| Al-Rayyan SC | 8 | 1976, 1978, 1982, 1984, 1986, 1990, 1995, 2016 |
| Al-Arabi SC | 7 | 1983, 1985, 1991, 1993, 1994, 1996, 1997 |
| Al-Gharrafa | 7 | 1992, 1998, 2002, 2005, 2008, 2009, 2010 |
| Lekhwiya FC | 4 | 2011, 2012, 2014, 2015 |
| Al-Maref | 3 | 1964, 1965, 1966 |
| Al-Wakrah SC | 2 | 1999, 2001 |
Maalikuninkuuden voittaneet

| Kausi | Paras maalintekijä | Maalit | Joukkue |
| --- | --- | --- | --- |
| 1998-99 |  Fabrice Akwa | 11 | Al-Wakrah SC |
| 1999-00 |  Mohammed Salem al-Enazi | 14 | Al-Rayyan SC |
| 2000-01 |  Mamoun Diop | 14 | Al-Wakrah SC |
| 2001-02 |  Rachid Amrane | 16 | Al-Ittihad |
| 2002-03 |  Rachid Rokki | 15 | Al-Khor SC |
| 2003-04 |  Gabriel Batistuta | 25 | Al-Arabi SC |
| 2004-05 |  Sonny Anderson | 20 | Al-Rayyan SC |
| 2005-06 |  Carlos Tenorio | 21 | Al-Sadd |
| 2006-07 |  Younis Mahmoud | 24 | Al-Gharafa SC |
| 2007-08 |  Clemerson de Araújo | 27 | Al-Gharafa SC |
| 2008-09 |  Magno Alves | 25 | Umm-Salal SC |
| 2009-10 |  Cabore  Younis Mahmoud | 21 | Al-Arabi SC Al-Gharafa SC |
| 2010-11 |  Younis Mahmoud | 15 | Al-Gharafa SC |
| 2011-12 |  Adriano | 18 | El-Jaish |
Aiheesta muualla

Tilastoja
Qatarin sarjan logo 2000-luvun alussa.
Ramón Ernesto Cruz

Ramón Ernesto Cruz Uclés (4. tammikuuta 1903 San Juan de Flores – 6. elokuuta 1985 Tegucigalpa) oli hondurasilainen poliitikko. Hän toimi maansa presidenttinä 1971–1972.
Hän opiskeli oikeustiedettä, politiikkaa ja sosiaalitieteitä Hondurasin yliopistossa ja suoritti tutkinnon vuonna 1928. Vuonna 1963 hän oli presidenttiehdokkaana, mutta eversti Oswaldo López Arellanon vallankappaus esti vaalien lopputuloksen toteuttamisen. Hän pääsi nousemaan valtaan vasta 1971. Lyhyen presidenttikauden tärkein saavutus oli suhteiden paraneminen naapurimaa El Salvadorin kanssa sitä vastaan käydyn jalkapallosodan jälkeen. Vuonna 1971 Lopez Arellanon uusi kaappaus syrjäytti jälleen Cruz Uclésin.
Pysäköinti

Animaatio ajoneuvon pysäköimisestä
Pysäköinti tarkoittaa ajoneuvon pysäyttämistä pidempikestoisempaa seisottamista. Pysäköinniksi katsotaan myös ajoneuvon seisottaminen kuljettajan ollessa autossa.
Kiellot ja velvollisuudet Suomessa

Ajoneuvoa ei saa pysäköidä siten, että siitä aiheutuu haittaa muulle liikenteelle. Ajoneuvoa ei saa pysäköidä tien keskelle, suojatien päälle tai viiden metrin matkalla ennen suojatien tai risteävän jalkakäytävän, pyörätien tai pyörätien jatkeen lähintä reunaa. Muuta ajoneuvoa kuin polkupyörää tai mopoa ei saa milloinkaan pysäköidä jalkakäytävälle tai pyörätielle. Ajoneuvoa ei saa myöskään pysäköidä risteysalueelle tai viittä metriä lähemmäksi risteävän ajoradan reunaa tai sen ajateltua jatketta. Myös ryhmitysalueelle pysäköiminen on kielletty. Ajoneuvoa ei saa pysäköidä myöskään siten, että pääsy kiinteistölle tai sieltä pois oleellisesti vaikeutuu, eikä siten, että pääsy toiseen ajoneuvoon tai sen kuljettaminen pois paikalta estyy. Lisäksi ajoneuvo tulee pysäköidä pysäköintiruutuun, jos sellainen on maahan merkitty. Moottoritien ja moottoriliikennetien reunaan ei saa pysäköidä, ja taajamassa maastopysäköinti puolestaan on kielletty.
Pelastustiellä pysäköinti on aina kiellettyä.
Pysäköiminen voidaan kieltää sen osoittavilla liikennemerkeillä. Taksiasema-alueille pysäköiminen on tavallisesti kielletty, mutta pysäyttäminen sallittu kaikille ajoneuvoille. Molemmilta puolilta katua pysäköiminen voidaan kieltää pysäköintikieltoalue-liikennemerkillä. Lisäkilvillä ilmoitetaan sallitut ajoneuvot, maksulliset pysäköintiajat ja pysäköintikiekon käyttövelvollisuus. Väärin pysäköidystä ajoneuvosta voidaan määrätä pysäköintivirhemaksu.
Pysäköintilaitokset ja -alueet

Ajoneuvo voidaan pysäköidä yksityisalueella autotalliin tai pihalle. Yleisellä alueella ajoneuvon saa pysäköidä sellaisen tien tai kadun varteen, jossa pysäköimistä ei ole erikseen kielletty. Pysäköintialueet ovat tavallisia siellä, missä tilaa on käytettävissä ja maan hinta on alhainen. Pysäköintilaitokset käyttävät maa-alan tehokkaammin hyödyksi, sillä ne ovat usein joko maanpäällisiä tai maanalaisia monikerroksisia laitoksia. Polkupyörille voi olla omat pysäköintilaitoksensa ja -alueensa.
Pysäköintitavat

Useimmille ajoneuvoille on kolme erilaista pysäköintitapaa, jotka riippuvat ajoneuvojen sijainneista toisiinsa nähden – taskupysäköinti, rinnakkaispysäköinti ja vinopysäköinti.
Pysäköintitavat > Taskupysäköinti

Taskupysäköinnissä ajoneuvot ovat jonossa peräkkäin: takana olevan ajoneuvon etuosa on edessä olevan ajoneuvon takaosassa kiinni, katukiveyksen suuntaisesti. Taskupysäköinti on tavallisin pysäköintitapa kaupungeissa kadun reunaan. Taskupysäköinti vie kadun reunasta pituussuunnassa enemmän tilaa kuin rinnakkais- tai vinottaispysäköinti.
Pysäköintitavat > Rinnakkaispysäköinti

Rinnakkaispysäköinnissä ajoneuvot ovat rinnakkain kylki kylkeä vasten, ja ajoneuvot ovat 90 asteen kulmassa ajoradan reunaan nähden. Rinnakkaispysäköintiä käytetään tavallisesti pysäköintialueilla ja pysäköintilaitoksissa.